Fá svigrúm til haustfundar
Alþingi fær svigrúm fram til haustfundar Evrópuráðsþingsins til að gera breytingar á skipan Íslandsdeildar, en samkvæmt reglum Evrópuráðsþingsins þurfa sendinefndir allra aðildarríkja að vera skipaðar a.m.k. aðalmönnum af báðum kynjum.
Eins og fram kom á mbl.is vakti  José Mendes Bota, einn fulltrúa Portúgal, máls á skipan Íslandsdeildarinnar og benti á að hún sé eingöngu skipuð karlmönnum.  Sérstök nefnd tók málið til athugunar og hefur komist að niðurstöðu.
Íslandsdeildin heldur fullum atkvæðarétti þar til á haustfundi sem hefst 30. september nk.
Í Íslandsdeild Evrópuráðsþingsins voru skipaðir þrír karlmenn, þeir Karl Garðarsson fyrir Framsóknarflokk, Brynjar Níelsson fyrir Sjálfstæðisflokk og Ögmundur Jónasson fyrir Vinstri hreyfinguna grænt framboð. Ekki er vaninn að flokkarnir hafi samráð sín á milli við skipan í nefndir og það uppgötvaðist ekki fyrr en eftir á að skipan Íslandsdeildar bryti í bága við reglur Evrópuráðsins um kynjakvóta. Ekki náðist að leysa vandann fyrir sumarfund Evrópuráðsþingsins, sem hófst 24. júní sl., en flokkarnir hétu því fyrir fundinn að málið yrði leyst fyrir haustfund.
Alþingi fær svigrúm fram til haustfundar Evrópuráðsþingsins til að gera breytingar á skipan Íslandsdeildar.
Samkvæmt reglum Evrópuráðsþingsins þurfa sendinefndir allra aðildarríkja að vera skipaðar a.m.k. aðalmönnum af báðum kynjum.
Íslandsdeildin heldur fullum atkvæðarétti þar til á haustfundi sem hefst 30. september nk.
Ekki er vaninn að flokkarnir hafi samráð sín á milli við skipan í nefndir.
Það uppgötvaðist ekki fyrr en eftir á að skipan Íslandsdeildar bryti í bága við reglur Evrópuráðsins um kynjakvóta.